I 1971 ble han ansatt som fengselsdirektør for Opstad tvangsarbeidsanstalt på Jæren, i daværende Vestre fengselsdistrikt. Senere i karrieren var han blant annet statsadvokat i Rogaland (1976–1980), ekspedisjonssjef i Justisdepartementets kriminalomsorgsavdeling og sjef for Fengselsstyret (1980–1985), lagdommer ved Eidsivating lagmannsrett (1985–86) og riksadvokat (1986–1997). Da han ble utnevnt til riksadvokat, var han den yngste som til da hadde tiltrådt denne stillingen.